වසර 383 කට පෙර 1635 දී එංගලන්තයේ පෞද්ගලික සමාගමක් විධිමත් තැපැල් සේවාවක් ආරම්භ කරන ලදී. එම ව්‍යාපාරිකයා තෝමස් විතෙරින් නම් විය. ඔහු ලන්ඩනයේ සියලු මාර්ගවලට ලිපි ලැබෙන ක්‍රමවත් වැඩපිළිවෙළක් සකසා ඇත්තේ රැජිනගේ තැපැල් සේවාව මන්දගාමීව සිටියදීය. තෝමස් විනෙරින්ගේ තැපැල් සේවාව ඔහුට සරුඵල ගෙන එන්නක් විය. මෙහි සාර්ථකත්වය දුටු එංගලන්ත ආණ්ඩුව අවුරුදු 22කට පසු පනතක් මගින් එම ව්‍යාපාරය රජයට පවරා ගත්තේ 1657 දීය. තෝමස්ගේ ව්‍යාපාරයේ දැවැන්තයා සෙවණැල්ලක් මෙන් ක්‍රියාකාරිකයකු වූ විලියම් ඩොක්ටාරා නම් ව්‍යාපාරිකයා ඊට තෙවසරකට පසු තවත් පෞද්ගලික තැපැල් සේවාවක් ආරම්භ කළමුත් එයට ද වැඩි ආයුෂ තිබුණේ නැත. එංගලන්ත ආණ්ඩුව එය ද රජයට පවරා ගන්නා ලදී. මෙය එවකට එංගලන්තයේ පුවත්පත් හඳුන්වා ඇත්තේ පෞද්ගලික අංශයේ තැපැල් සේවාවේ කාර්යක්ෂමතාව නොඉවසූ එංගලන්ත ආණ්ඩුව රාජකීය අංශයේ සුරක්ෂිතතාව නමැති ලේබලයට මුවා වී පෞද්ගලික ව්‍යාපාර රජයට පවරා ගන්නා බවය.
මන්දගාමිව පැවතියේ කාගේ තැපැල් සේවාව ද?
රැජිනගේ